Igitur, in Dei nomine, ego Leudprannus dono Deo et sanctis apostolis ejus Petro et Paulo et ad locum Cluniacum aliquid ex rebus meis quæ sunt sitæ in pago Matisconensi, in villa Rufiaco, hoc est curtilum vel vircariam; terminatur ipsa vircaria a mane et a sero terra Sancti Petri, a circio et a meridie via publica. Dono in tali tenore, ut quamdiu vixero teneam et possideam, post meumque discessum ad jam dictum locum perveniat. In vestitura omnibus annis unum sextarium de frumento persolvam. Actum Cluniaci publice. S. Leudpranni, qui fieri et firmare rogavit. S. Rothardi, Rotgerii, Igeri, Vulgeri, Bladini, Andreæ, Idberti, Dominici. Data mense martio, regnante Hugone. Evrardus levita indignus scripsit.